cyanic-selkie/wikianc huggingface dataset:
Διπλός δεσμός
Η ομάδα 14 ομόλογων αλκενίων
Ενώσεις με διπλούς δεσμούς, ομόλογα αλκένια, R2E=ER2 είναι τώρα γνωστά για όλα τα βαρύτερα στοιχεία της ομάδας 14. Αντίθετα με τα αλκένια αυτές οι ενώσεις δεν είναι επίπεδες, αλλά υιοθετούν συνεστραμμένες ή και trans κεκαμμένες δομές. Αυτά τα φαινόμενα γίνονται πιο έντονα για τα βαρύτερα στοιχεία. Το διστανένιο (distannene) (Me3Si)2CHSn=SnCH(SiMe3)2 έχει ένα μήκος δεσμού κασσίτερου-κασσίτερου μόλις λίγο μικρότερο από έναν απλό δεσμό, μια trans κεκαμμένη δομή με πυραμιδική συναρμογή σε κάθε άτομο κασσιτέρου και διίσταται εύκολα σε διάλυμα για να σχηματίσει (Me3Si)2CHSn: (stannanediyl, ένα ανάλογο του καρβενίου). Ο δεσμός περιλαμβάνει δύο ασθενείς δεσμούς δότη - δέκτη, το μονήρες ζεύγος σε κάθε άτομο κασσιτέρου που επικαλύπτεται με το κενό p τροχιακό στο άλλο. Αντίθετα, στα δισιλένια κάθε άτομο πυριτίου έχει επίπεδη συναρμογή, αλλά οι υποκαταστάτες συστρέφονται έτσι ώστε το μόριο ως σύνολο να μην είναι επίπεδο. Στις διμολυβδούχες ενώσεις το μήκος του δεσμού Pb=Pb μπορεί να είναι μεγαλύτερο από αυτό πολλών αντίστοιχων απλών δεσμών. Ενώσεις του μολύβδου και του κασσιτέρου με διπλούς δεσμούς διίστανται γενικά σε διαλύματα σε μονομερή με ενθαλπίες δεσμού που είναι απλώς ένα κομμάτι των αντίστοιχων απλών δεσμών. Μερικοί διπλοί δεσμοί πλουμπενίων και στανενίων είναι παρόμοιοι σε ισχύ με τους δεσμούς υδρογόνου. Το πρότυπο Carter-Goddard-Malrieu-Trinquier μπορεί να χρησιμοποιηθεί για να προβλέψει τη φύση του δεσμού.
Παραπομπές
Κατηγορία:Χημικός δεσμός
Ελληνική Ορθόδοξη Αρχιεπισκοπή Θυατείρων και Μεγάλης Βρετανίας
Ιστορικό
Ιδρύθηκε, ως Ιερά Μητρόπολις Θυατείρων και Μεγάλης Βρετανίας (Δυτικής και Κεντρώας Ευρώπης), σε αυτή άνηκε και η διαποίμανση της Γαλλίας, της Αυστρίας, της Ουγγαρίας, της Ιταλίας και της Μάλτας, στις 24 Μαρτίου 1922.
Στις 18 Μαΐου 1954, με απόφαση της Ιεράς Συνόδου του Οικουμενικού Πατριαρχείου, προήχθηκε σε Αρχιεπισκοπή Θυατείρων και Μεγάλης Βρετανίας, με πρώτο Αρχιεπίσκοπο τον Αθηναγόρα (Καββαδά).
Στις 5 Φεβρουαρίου 1963, αποσπάστηκαν από τη δικαιοδοσία της η Γαλλία, η Αυστρία, η Ουγγαρία, η Ιταλία και η Μάλτα και ιδρύθηκαν η Μητροπόλη Γαλλίας, η Μητρόπολη Γερμανίας και η Μητρόπολη Αυστρίας, για την καλύτερη διαποίμανση των πιστών, ενώ ταυτόχρονα η Αρχιεπισκοπή Θυατείρων αποφασίστηκε να αποτελεί και αυτή Μητρόπολη.
Στις 24 Φεβρουαρίου 1968, η Σύνοδος αποφάσισε την προαγωγή της Μητροπόλεως και πάλι σε Αρχιεπισκοπή, με τον μέχρι τότε Μητροπολίτη Αθηναγόρα (Κοκκινάκη) να προάγεται σε Αρχιεπίσκοπο.
Σήμερα, Αρχιεπίσκοπος Θυατείρων και Μεγάλης Βρετανίας είναι από τις 12 Ιουνίου 2019 ο από Δαρδανελλίων Νικήτας Λιούλιας.
Εξωτερικοί σύνδεσμοι
Κατηγορία:Επαρχίες του Οικουμενικού Πατριαρχείου Μεγαλη Βρετανια
2819 Ενσόρ
Ο Ενσόρ (Ensor) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,803. Ανακαλύφθηκε το 1933 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του προς τιμή του Βέλγου (αγγλικής καταγωγής) ζωγράφου Τζέιμς Ενσόρ.
Εξωτερικοί σύνδεσμοι
Ενσορ
1370
Η τρέχουσα σελίδα αφορά το έτος 1370 κατά το Γρηγοριανό ημερολόγιο
Θάνατοι
Κατηγορία:Έτη
Στεφανία Σαντρέλι
Πρώτα χρόνια
Η Σαντρέλι γεννήθηκε στο Βιαρέτζιο της Τοσκάνης από μια οικογένεια της μεσαίας τάξης, με γονείς τους Φλόριντα και τον Οθέλο Σαντρέλι (που πέθανε όταν η Στεφανία ήταν οκτώ χρονών), ιδιοκτήτες ενός πανδοχείου στο Βιαρέτζιο. Στην εφηβεία της, η Σαντρέλι σπούδασε μπαλέτο και έμαθε να παίζει ακορντεόν.
Η Σαντρέλι είχε έναν αδελφό, τον Σέρτζιο, ο οποίος είχε επιτυχημένη μουσική σταδιοδρομία στην Ιταλία και πέθανε το 2013.
Καριέρα
Το 1960, η Σαντρέλι κέρδισε το διαγωνισμό ομορφιάς Miss Cinema Viareggio και είχε τις πρώτες ευκαιρίες της να πάρει μέρος σε ταινίες. Η κινηματογραφική της καριέρα ξεκίνησε με τον Πιέτρο Τζέρμι και το Διαζύγιο αλά Ιταλικά το 1961, όπου και στην συνέχεια συνεργάστηκε και σε ακόμη τρεις ταινίες μαζί του.
Η Σαντρέλι έγινε σύντομα πρωταγωνίστρια της Κομέντια αλά Ιταλιάνα και άρχισε να συνεργάζεται με γνωστούς σκηνοθέτες, όπως ο Αντόνιο Πετράτζελι, ο Μάριο Μονιτσέλι και ο Έττορε Σκόλα. Έχει επίσης πρωταγωνιστησεί σε διάφορες δραματικές ταινίες του Μπερνάρντο Μπερτολούτσι, όπως Ο Κονφορμίστας (1970) και το 1900 (1976), καθώς και σε πολλές Γαλλικές παραγωγές.
Το 1980, κέρδισε το βραβείο Νάστρο ντ' Αρτζέντο καλύτερης ηθοποιού για τον ρόλο της στην ταινία La terrazza του Εττόρε Σκόλα. Το 1983 ξεκίνησε εκ νέου την καριέρα της με την ερωτική ταινία Το Κλειδί σε σκηνοθεσία Τίντο Μπρας, όπου μετά την επιτυχία της ταινίας έπαιξε σε μια σειρά ερωτικών ταινιών με καλή επιτυχία.
Στις 10 Σεπτεμβρίου 2005, έλαβε τον Χρυσό Λεόντα για την συνολική προσφορά της στον κινηματογράφο στο 62ο Φεστιβάλ Κινηματογράφου της Βενετίας.
Εξωτερικοί σύνδεσμοι
Κατηγορία:Ιταλίδες ηθοποιοί κινηματογράφου
Μαξ Κάιζερ
Ο Μαξ Κάιζερ (Timothy Maxwell Keiser, γενν. 23 Ιανουαρίου του 1960) είναι Αμερικανός τηλεοπτικός παραγωγός, δημοσιογράφος και σκηνοθέτης.
Ο Κάιζερ έχει συμπράξει με τις αγορές και την οικονομία για 25 χρόνια. Ξεκίνησε την καριέρα του ως μεσίτης μετοχών στη Wall Street μετά την αποφοίτησή του από το Πανεπιστήμιο της Νέας Υόρκης. Είναι ο δημιουργός, συνιδρυτής και πρώην Διευθύνων Σύμβουλος της HSX Holdings / Hollywood Stock Exchange, που αργότερα πωλήθηκε στην Cantor Fitzgerald. Συνδημιούργησε το Hollywood Stock Exchange με τον Michael R. Burns που επιτρέπει στις επιχειρήσεις να ανταλλάσσουν εικονικούς τίτλους όπως «MovieStocks", και "StarBonds" και εικονικό μετατρέψιμο νόμισμα, το δολάριο Χόλυγουντ.
Είναι επίσης ο συνιδρυτής του HSX ταινίες που πήγε να κάνει σχεδόν μια ντουζίνα ταινίες, συμπεριλαμβανομένων των «ανάμεικτα μηνύματα," "Six-String Samurai," "Χορεύτρια, Τέξας Ποπ. 81," και "κορίτσι." Η εταιρεία, στη συνέχεια πωλείται στη Ignite Διασκέδαση / Lionsgate.
Τηλεοπτική καριέρα
Ο Keiser παράγει δέκα ταινίες μικρού μήκους ντοκιμαντέρ που καλύπτουν πτυχές των χρηματοπιστωτικών αγορών για τη σειρά του Al Jazeera, People & Power.
Οι ταινίες είναι: Rigged Markets, Money Geyser, Death of the Dollar, Peaked, Extraordinary Antics, Savers vs Speculators, Banking on It, Private Finance or Public Swindle?, Focus on Locusts.
Ένα πειραματικό επεισόδιο εκπονήθηκε για το Al-Jazeera στα αγγλικά με τίτλο “Το Μαντείο”. Αυτό αναπτύχθηκε σε μια σειρά για το BBC World News. Η πρώτη σειρά παίχτηκε στις 9 Ιανουαρίου 2009 και διερευνά την οικονομική επικαιρότητα από τη σκοπιά των αγορών πρόγνωσης. Ήταν μια χιουμοριστική παρουσίαση των οικονομικών ειδήσεων πριν αυτές συμβούν. Παίχτηκε για δέκα επεισόδια.
On The Edge με τον Max Keiser
Η εβδομαδιαία οικονομική εκπομπή με σχόλια που ξεκίνησε το 2009 και μεταδίδεται σε Press TV, με την οικονομική σχολιάστρια Stacy Herbert και με συνεντεύξεις γνωστών εναλλακτικών οικονομολόγων.
Προγνωστικά - Προβλέψεις
Ο Max Keiser ήταν από όλους τους γνωστούς υποστηρικτές του Bitcoin εκείνος που προέβλεψε σωστά την τιμή στην οποία θα κλείσει το 2020. Ο διάσημος, όσο και αμφιλεγόμενος, οικονομικός αναλυτής, είχε αναφέρει πριν δύο χρόνια, πως η τιμή του Bitcoin για το 2020 θα κλείσει στα 28.000 δολάρια
Σπύρος Σουρτζίνος
thumb|right|250px|«Η βάρκα». Ακουαρέλλα του Σπ. Σουρτζίνου (Συλλογή Γ. Κάρτερ) Ο Σπύρος Σουρτζίνος είναι Έλληνας ζωγράφος.
Βιογραφία
Ο Σπύρος Σουρτζίνος γεννήθηκε στην Κέρκυρα το 1948.
Σπούδασε στην Καλλιτεχνική Σχολή της γενέτειράς του με τον ζωγράφο Άγγελο Κόντη, ο οποίος τον μύησε και στην τεχνική της υδατογραφίας.
Ο Σουρτζίνος είναι πτυχιούχος συντηρητής έργων τέχνης, μέλος του Επιμελητηρίου Εικαστικών Τεχνών, του "International Institute for Conservation of Historic and Artistic Works", καθώς και ιδρυτικό μέλος της Πανελλήνιας Ένωσης Συντηρητών Αρχαιοτήτων.
Επί αρκετά χρόνια εργάστηκε ως συντηρητής καλλιτεχνικών έργων στη Διεύθυνση Συντήρησης του Υπουργείου Πολιτισμού.
Με τον δήμο Κερκυραίων έχει συνεργαστεί επανειλημμένως για τη συντήρηση ζωγραφικών έργων της Δημοτικής Πινακοθήκης. Από τις πιο σημαντικές εργασίες του είναι η συντήρηση και η αποκατάσταση της αυλαίας του παλαιού Θεάτρου Σαν Τζιάκομο, όπως και των τοιχογραφιών και πινάκων στα Ανάκτορα του Αχιλλείου.
Ο Σουρτζίνος έχει τιμηθεί με τον «Χρυσόν Σταυρόν» της Εκκλησίας του Οικουμενικού Θρόνου στα Δωδεκάνησα, από τον Πατριάρχη Βαρθολομαίο (Πάτμος, 1994) και από το δήμο Κερκυραίων με το Χρυσό μετάλλιο της Συνόδου Κορυφής το 2002.
Από τις ατομικές του εκθέσεις οι κυριότερες έγιναν: στη «Αίθουσα Κρεωνίδης» (Αθήνα, 1981», στην Αναγνωστική Εταιρία Κέρκυρας (1983), στην Gallery Dada (Αθήνα, 1989), στη Δημοτική Πινακοθήκη Κέρκυρας (2003) και στον «Χώρο Τέχνης Willian James» (Αθήνα, 2006). Συμμετείχε, εξάλλου, σε περισσότερες από 15 εκθέσεις στην Αθήνα, στην Πάτρα και την Κέρκυρα.
Όπως γράφει ο Στέλιος Λυδάκης («Ελεύθερος Κόσμος», 10.5.81), στα έργα του «οι αρετές που παρουσιάζει αφορούν κυρίως την αιθέρια και απαλή συσχέτιση των τόνων, που δημιουργούν μια «ιμπρεσσιονιστική» - ονειρική συμφωνία».
Για την εργασία του Σουρτζίνου έχουν γράψει πολλοί τεχνοκριτικοί, μεταξυ των οποίων, ο Στέλιος Λυδάκης, η Ντόρα Ηλιοπούλου Ρογκάν, ο Μίλτος Παρασκευαϊδης, ο Τηλέμαχος Ρούσης, ο Νίκος Χολέβας, η Όλγα Σελλά, η Μαριάνα Τζιαντζή, ο Αλέκος Καψοκαβάδης. ο Θάνος Χρήστου, ο Klauss Gallas κ.ά.
Πηγές
Κατηγορία:Έλληνες ζωγράφοι
Θωρηκτό Ποτέμκιν
Η ονομασία «Θωρηκτό Ποτέμκιν» μπορεί να αναφέρεται στα εξής:
Ρεββέκα Κιμ
Η Ρεββέκα Κιμ (레베카 김, 27 Ιανουαρίου 1998) είναι Νοτιοκορεάτισσα αθλήτρια του καλλιτεχνικού πατινάζ. Μαζί με τον παρτενέρ της, Κιρίλ Μίνοφ, η Ρεββέκα είναι εθνική πρωταθλήτρια της Νότιας Κορέας για το 2016 και έκτη σε κατάταξη στο παγκόσμιο πρωτάθλημα εφήβων 2014. Νωρίτερα στην καριέρα της, η Ρεββέκα διαγωνίστηκε στο απλό πατινάζ. Είναι πρωταθλήτρια στο Κύπελλο Νεστλέ Νέσκουικ αρχαρίων για το 2009 και το 2010.
Προσωπικά Δεδομένα
Η Ρεββέκα μεγάλωσε στη Βίλνιους της Λιθουανίας αλλά κράτησε την Κορεάτικη υπηκοότητα. Μιλάει άπταιστα Ρωσικά, Κορεάτικα, Αγγλικά και Λιθουανικά. Το 2010 μετακόμισε με την οικογένειά της στη Μόσχα της Ρωσίας για την εκπαίδευσή της στο πατινάζ.
Απλό πατινάζ
Η Ρεββέκα ξεκίνησε το καλλιτεχνικό πατινάζ στην ηλικία των 7, και αρχικά διαγωνίστηκε στο απλό πατινάζ. Κέρδισε τον τίτλο των αρχάριων κορασίδων το 2009 στο Πρωτάθλημα της Λιθουανίας. Το 2009, τα Κορεάτικα μέσα ενημέρωσης την «βάπτισαν» ως μία ακόμα Κιμ Γιούνα. Το Φεβρουάριο του 2009, το Κορεάτικο παγκόσμιο δίκτυο KBS έκανε ένα αφιέρωμα στην Ρεββέκα Κιμ.
Παιδικό επίπεδο
Το 2012, η Ρεββέκα ξεκίνησε να διαγωνίζεται στο καλλιτεχνικό πατινάζ με τον παρτενέρ της Κιρίλ Μίνοφ, εκπροσωπώντας τη Νότια Κορέα. Προπονητές τους οι Ιρίνα Ζουκ και ο Αλεξάντερ Σβίνιν. Η Ρεββέκα και ο Κιρίλ εγγραφήκαν στο παιδικό Γκραν Πρι της Διεθνούς Ένωσης Πατινάζ για το 2012-13 για να εκπροσωπήσουν Αυστρία και Κροατία. Έχασαν τον πρώτο γύρω περιμένοντας την Διεθνή Ένωση πατινάζ (ISU) να δώσει την άδεια της για την αλλαγή χώρας εκπροσώπησης στον Κιρίλ είχε άδεια να εκπροσωπήσει τη Νότια Κορέα την εικοστή πρώτη του Σεπτέμβρη του 2012. Η Ρεββέκα και ο Κιρίλ έπιασαν τη δέκατη θέση στο διεθνές ντεμπούτο τους στην Κροατία. Πληρούσαν τις προϋποθέσεις για τον ελεύθερο χορό πατινάζ στο Παγκόσμιο παιδικό πρωτάθλημα το 2013 στο Μιλάνο και η τελική θέση τους ήταν η εικοστή.
Το Νοέμβρη του 2013, η Ρεββέκα και ο Κιρίλ κέρδισαν το παιδικό καλλιτεχνικό πατινάζ στο κύπελλο της Βόρειας Ρηνανίας-Βεστφαλίας. Ήταν η πρώτη Κορεάτικη ομάδα καλλιτεχνικού πατινάζ που κέρδισε έναν διεθνή διαγωνισμό. Κατατάχθηκαν έκτοι στο Παγκόσμιο παιδικό πρωτάθλημα του 2014 στη Σόφια.
Ανώτερο επίπεδο
Η Ρεββέκα και ο Κιρίλ ξεκίνησαν την ανωτέρου επιπέδου σεζόν τους σε μία εκδήλωση της Διεθνούς Ένωσης Πατινάζ διεκδικητικού ύφους(ISU challenger series), το Κύπελλο Νέμπελχορν 2014, όπου κατατάχθηκαν έβδομοι. Έλαβαν 2 αναθέσεις Γκραν Πρι, το Κύπελλο Ροστέλεκομ 2014 και το Τρόφι Έρικ Μπομπαρντ 2014. Η Ρεββέκα και ο Κιρίλ είναι η πρώτη Κορεάτικη ομάδα καλλιτεχνικού πατινάζ που συμμετείχε σε Γκραν Πρι της Διεθνούς Ένωσης Πατινάζ. Στο Ανοιχτό Κύπελλο Βολβο έλαβαν την τρίτη θέση στην τελική κατάταξη και έτσι έγιναν η πρώτη Κορεατική ομάδα που έλαβε μετάλλιο σε εκδήλωση της Διεθνούς Ένωσης Πατινάζ.
Παραπομπές
Κατηγορία:Λιθουανοί αθλητές Κατηγορία:Νοτιοκορεάτες αθλητές
Μπλέντιγια
Η Μπλέντιγια (σερβικά κυριλλικά: Блендија) είναι χωριό της Σερβίας, ευρισκόμενο εντός του Δήμου της Σόκομπανια, ο οποίος ευρίσκεται εντός του Διαμερίσματος του Ζάγιετσαρ. Κατά την απογραφή του 2011, αριθμούσε 282 κατοίκους.
Η Μπλέντιγια ευρίσκεται επί των όχθων της Σόκομπανισκα Μοράβιτσα, εκ δεξιών παραποτάμου του Νότιου Μοράβα.
Εξωτερικοί σύνδεσμοι
Μπλεντιγια
Μπαγραμιάν (Μπαγραμιάν)
Το Μπαγραμιάν (αρμενικά: Բաղրամյան) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 1,116 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Δάσκιο Ημαθίας
To Δάσκιο είναι ένα χωριό στην Περιφέρεια Κεντρικής Μακεδονίας. Βρίσκεται 44 χιλιόμετρα νότια της Βέροιας και έχει μεσοσταθμικό υψόμετρο 630 μέτρα. Οι κατοικοί του ασχολούνται με τη γεωργία την κτηνοτροφία και τη δασική εκμετάλλευση.
Takis
Βιογραφικά Στοιχεία
Γεννήθηκε στις 25 Οκτωβρίου του 1925 στην Αθήνα. Ήταν το έκτο παιδί μίας οικογένειας με εφτά παιδιά. Αν και οι γονείς του υπήρξαν ευκατάστατοι, με την καταστροφή της Σμύρνης, ο πατέρας του, ο οποίος ήταν κτηματίας, έπεσε έξω με αποτέλεσμα η οικογένεια να δοκιμαστεί σκληρά από τη φτώχεια. Τα παιδικά και εφηβικά του χρόνια συμπίπτουν με τη δικτατορία του Μεταξά και τη Γερμανική κατοχή, κατά τη διάρκεια της οποίας υπήρξε ηγετικό στέλεχος της ΕΠΟΝ, γεγονός που είχε ως συνέπεια την καταδίκη του σε εξάμηνη φυλάκιση.
Υπήρξε αυτοδίδακτος εκ πεποιθήσεως, και με έρευνα, μελέτη και πειραματισμούς κατάφερε να αποτελέσει έναν από τους ανανεωτές της γλυπτικής, βασίζοντας  την καλλιτεχνική του έκφραση και δημιουργικότητα στη λειτουργική χρήση των φυσικών νόμων. Το φως, αλλά και η κίνηση σε κάθε της μορφή -μηχανική, ηλεκτρομηχανική, θερμική, μαγνητική, υδροδυναμική - είναι στοιχεία που αποτελούν βασικούς πυρήνες του έργου του.
Η αυτοβιογραφία του Τάκι έχει εκδοθεί δύο φορές. Η πρώτη φορά ήταν στο Παρίσι το 1961 από τον εκδοτικό οίκο Julliard με τίτλο "Estafilades". Στα ελληνικά εκδόθηκε το 2005 από τις εκδόσεις Φερενίκη με τίτλο "Takis".
Εξωτερικοί Σύνδεσμοι
Τακις Κατηγορία:Μέλη της ΕΠΟΝ
Σιωπή (μυθιστόρημα)
Η Σιωπή μεταφέρθηκε στον κινηματογράφο πρώτη φορά το 1971 σε σκηνοθεσία του Masahiro Shinoda και εκ νέου το 2016, αυτή τη φορά από τον Μάρτιν Σκορτσέζε, με τον τίτλο Silence.
Υπόθεση
Κεντρικός χαρακτήρας του μυθιστορήματος είναι ο Sebastião Rodrigues, ένας Πορτογάλος Ιησουίτης ιεραπόστολος, ο οποίος, μαζί τον επίσης ιεραπόστολο Francisco Garrpe, φτάνει το 1640 στην Ιαπωνία για να βοηθήσει τους Ιάπωνες Χριστιανούς που υφίσταντο διώξεις και να συγκεντρώσει περισσότερες πληροφορίες για έναν άλλο ιεραπόστολο, τον Cristóvão Ferreira, που έχει αποστατήσει.
Την περίοδο αυτή οι Ιάπωνες αξιωματούχοι όταν μάθαιναν ότι κάποιοι ήταν Χριστιανοί τους συνελάμβαναν και τους έβαζαν να ποδοπατήσουν το fumie, δηλαδή μια εικόνα του Χριστού που ήταν αποτυπωμένη σε ένα κομμάτι ξύλο. Αν το έκαναν τους άφηναν ελεύθερους διαφορετικά τους υπέβαλαν σε βασανιστήρια, μέχρι να δηλώσουν ότι αποστατούν από τον Χριστιανισμό. Πιο χαρακτηριστικό βασανιστήριο ήταν το anazuri -τους κρεμούσαν ανάποδα σε έναν λάκκο και τους άφηναν έτσι για μέρες, γεγονός που προκαλούσε αφόρητους πόνους στους Χριστιανούς ενώ παράλληλα τούς χαράκωναν ελαφρώς στο μέτωπο ή πίσω από τα αυτιά από όπου αιμορραγούσαν όσο ήταν κρεμασμένοι προκειμένου να καθυστερήσουν έτσι τον θάνατο και να επιτείνουν τους πόνους.
Οι δύο ιεραπόστολοι φτάνοντας στην Ιαπωνία έρχονται σε επαφή με τον χριστιανικό πληθυσμό και, ζώντας κρυμμένοι σε ένα βουνό, ασκούν κρυφά τα θρησκευτικά τους καθήκοντα. Καθώς όμως περνά ο καιρός και ο Rodrigues βλέπει τα βασανιστήρια που υφίστανται οι Χριστιανοί, που συχνά φτάνουν μέχρι και τον θάνατο, και παράλληλα τη «σιωπή» του Θεού μπροστά σε αυτή τη φρίκη αρχίζει να αμφιβάλλει για την ύπαρξή Του. Η «σιωπή» του Θεού γίνεται πιο έντονη όταν, αφού συλληφθεί και ο ίδιος και οδηγηθεί στις φυλακές, ένα βράδυ ακούει τα βογγητά των ντόπιων Χριστιανών που τους έχουν κρεμάσει στο anazuri. Τελικά, και μετά από μια συζήτηση με τον Φερρέιρα, στη διάρκεια της οποίας του φανερώνει πως και ο ίδιος πριν αποστατήσει είχε τις ίδιες αμφιβολίες που πήγαζαν από τη «σιωπή» του Θεού, ο Sebastião Rodrigues δέχεται να ποδοπατήσει το fumie. Τη στιγμή αυτή, και ενώ ο Rodrigues βρίσκεται σε πολύ έντονη ψυχολογική πίεση, ακούει τον Θεό να τον καλεί:
Ο χαρακτήρας του Sebastião Rodrigues είναι βασισμένος σε αληθινό πρόσωπο, τον ιεραπόστολο Giuseppe Chiara. Αληθινό πρόσωπο είναι ο Cristóvão Ferreira που, αφού αποστάτησε μετά από βασανιστήρια, παντρεύτηκε μια Γιαπωνέζα και έγραψε μια πραγματεία ενάντια στον Χριστιανισμό.
Παραπομπές
Κατηγορία:Ιαπωνικά μυθιστορήματα Κατηγορία:Ιστορικά μυθιστορήματα Κατηγορία:Μυθιστορήματα που έγιναν ταινίες Κατηγορία:Ιαπωνικός πολιτισμός
Πρωτάθλημα πετοσφαίρισης Α' εθνικής κατηγορίας ανδρών 1983-1984
Το Πρωτάθλημα Ελλάδας πετοσφαίρισης ανδρών 1983-1984 διεξήχθη σε δύο φάσεις, την κανονική περίοδο και τα πλέι-οφ (ή μπαράζ). Τα πλέι-οφ διεξήχθησαν σε τρεις ομίλους, για τις θέσεις 1−4 για την ανάδειξη του πρωταθλητή, τις θέσεις 5−8 για την 5η και τελευταία θέση που οδηγούσε στις Ευρωπαϊκές διοργανώσεις, και τις θέσεις 9−12 για την αποφυγή του υποβιβασμού. Σε κάθε όμιλο συμμετείχαν οι ομάδες που κατέλαβαν τις αντίστοιχες θέσεις στην κανονική περίοδο του πρωταθλήματος. Πρωταθλητής αναδείχθηκε ο Παναθηναϊκός για 12η φορά στην ιστορία του.
Βαθμολογία
Βαθμολογικό σύστημα: 2 βαθμοί για νίκη, 1 βαθμός για ήττα (κανένας βαθμός σε περίπτωση μηδενισμού).
Πλέι οφ
Στα πλέι οφ οι ομαδες χωρίστηκαν σε τρεις ομίλους, κι αγωνίστηκαν σε δύο γύρους. Κάθε γύρος διεξήχθη σε ένα κλειστό μέσα σε ένα τριήμερο. Δεν μεταφέρθηκαν αποτελέσματα ή βαθμολογία από την κανονική περίοδο. Σε περίπτωση ισοβαθμίας, υπολογίστηκαν οι αγώνες μεταξύ των ομάδων σε κανονική διάρκεια και πλέι οφ. Ο πρώτος γύρος σε όλους τους ομίλους διεξήχθη από 11 έως 13 Μαΐου 1984, και ο δεύτερος από 18 έως 20 Μαΐου 1984.
Θέσεις 1−4
{|
Θέσεις 5−8
{|
Θέσεις 9−12
{|
Πηγές
Κατηγορία:Α εθνική κατηγορία πετοσφαίρισης ανδρών Κατηγορία:Πετοσφαίριση το 1983 Κατηγορία:Πετοσφαίριση το 1984
Βλκόλινετς
Το Βλκόλινετς (σλοβακικά: Vlkolínec) είναι χωριό υπό τη διοίκηση της πόλης του Ρουζόμπεροκ της περιφέρειας Ζίλινα στη Σλοβακία. Ιστορικά ήταν ξεχωριστό χωριό. Η πρώτη γραπτή αναφορά του χωριού προήλθε από το 1376 και μετά το 1882 έγινε μέρος του Ρουζόμπεροκ. Το όνομα μάλλον προέρχεται από τη σλοβακική λέξη "βλκ", που σημαίνει λύκος.
Το Βλκόλινετς έχει καταχωρηθεί ως μνημείο Παγκόσμιας Κληρονομιάς της Ουνέσκο από το 1993, και είναι ένα από τα δέκα χωριά της Σλοβακίας που έχουν λάβει το καθεστώς των λαϊκών αρχιτεκτονικών προστατευόμενων περιοχών. Αυτό το καθεστώς κατέστη δυνατό, επειδή το χωριό είναι ανέγγιχτο και σύνθετο παράδειγμα της λαϊκής αρχιτεκτονικής της υπαίθρου της περιοχής των Βορείων Καρπαθίων.
Το Βλκόλινετς, το οποίο βρίσκεται στο κέντρο της Σλοβακίας, είναι εντυπωσιακά άθικτος οικισμός με τα παραδοσιακά χαρακτηριστικά του κεντρικού ευρωπαϊκού χωριού. Είναι η πιο πλήρης ομάδα από αυτά τα είδη παραδοσιακών σπιτιών με κούτσουρα, που βρίσκονται συχνά σε ορεινές περιοχές. Το χωριό αποτελείται από περισσότερα από 45 σπίτια χτισμένα με κούτσουρα με το κάθε ένα από αυτά να αποτελείται από δύο ή τρία δωμάτια. Το χωριό έχει ένα ξύλινο καμπαναριό που χρονολογείται από τον 18ου αιώνα, ενώ η εκκλησία του χωριού, χτισμένη στο ρυθμό Μπαρόκ, έχει διατηρηθεί. Τα σπίτια αρ. 16 και 17 έχουν μετατραπεί σε λαογραφικό μουσείο, με όλα τα μέσα από την καθημερινή ζωή και την εργασία.
Το χωριό έχει έκταση 7.97 τ.χλμ. Το χωριό έχει πληθυσμό 13 κατοίκων, είναι ορεινό και βρίσκεται σε υψόμετρο 718 μέτρων.
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στη Σλοβακία
Άτταλος ο Μακεδών
Ο Άτταλος (390 π.Χ. - 336 π.Χ.) ήταν Μακεδόνας αριστοκράτης, θείος της γυναίκας του Φίλιππου Β' της Μακεδονίας, Κλεοπάτρας.
Υπήρξε υπαίτιος της πρώτης έριδας μεταξύ του Βασιλέως της Μακεδονίας Φιλίππου με τον γιο του, τον Αλέξανδρο, όπως φαίνεται από το περιστατικό στο συμπόσιο για τον γάμο του Φίλιππου με την ανεψιά του Κλεοπάτρα. Σύμφωνα με τον Πλούταρχο, ο Άτταλος, σε κατάσταση μέθης, κάλεσε τους συνδαιτυμόνες να ευχηθούν στους θεούς το ζευγάρι να αποκτήσει γρήγορα ένα γνήσιο διάδοχο, αποκαλώντας έμμεσα τον Αλέξανδρο νόθο. Ο Αλέξανδρος αντέδρασε εκσφενδονίζοντας ένα σκύφο στον Άτταλο, ενώ στη συνέχεια αποχώρησε με τη μητέρα του Ολυμπιάδα, κίνηση που εξαγρίωσε τον μεθυσμένο πατέρα του Φίλιππο. Ο Αλέξανδρος ποτέ δεν συγχώρεσε τον Άτταλο για αυτήν την προσβολή.
Επίσης ο Άτταλος κατέστη και ο ηθικός υπεύθυνος της δολοφονίας αργότερα του Βασιλέως Φιλίππου, όπου βρίσκουμε τον Άτταλο να ευθύνεται για την σεξουαλική κακοποίηση του Παυσανία από την Ορεστίδα. Διορίστηκε το 336 π.Χ. από τον Φίλιππο ως διοικητής μαζί με τον Παρμενίωνα στην εμπροσθοφυλακή του Μακεδονικού στρατού που στάλθηκε στην Ασία. Εν τω μεταξύ πίσω στην Μακεδονία, ο Παυσανίας από την Ορεστίδα δολοφόνησε τον Φίλιππο για να τον εκδικηθεί που δεν τιμώρησε τον Άτταλο. Αλλά και ο Άτταλος στη φάση αυτή των εξελίξεων συνέλαβε το σχέδιο να υφαρπάξει την διαδοχή από τον Αλέξανδρο ως πατέρας της "υπό κηδεμονία" Κλεοπάτρας. Προς τον σκοπό αυτό ήλθε σε συνεννόηση με το ρήτορα Δημοσθένη και με άλλους αποστάτες θράκες έχοντας εμπιστοσύνη στον στρατό του. Ο διάδοχος όμως Αλέξανδρος λαμβάνοντας έγκαιρα μηνύματα περί της διαβολής του Αττάλου τον καταδίκασε ως ένοχο "εσχάτης προδοσίας" και έστειλε αμέσως τον Καρδιανό Εκαταίο στην Ασία, ηγούμενος στρατιωτικού αποσπάσματος, με τη ρητή διαταγή αφού ενωθεί με το στρατό του Παρμενίωνα (έστω και αν ήταν αυτός πεθερός του Αττάλου) να κομίσει τον προδότη ζωντανό ή νεκρό στη Μακεδονία. Η διαταγή του Αλέξανδρου εκτελέστηκε και ο Άτταλος συνελήφθη και θανατώθηκε. Η δε μητέρα του Αλέξανδρου Ολυμπιάδα θανάτωσε το παιδί της Κλεοπάτρας σφίγγοντάς το στην αγκαλιά της ενώ την ίδια την Κλεοπάτρα την υποχρέωσε ν΄ απαγχονιστεί με τη ζώνη της.
Παραπομπές
Ατταλος
Κορεατικό κύμα
Το κορεατικό κύμα (κορεατικά: 한류, χάντσα: 韓流, αναθεωρημένη μεταγραφή: Hallyu, ΜΡ: Hallyu, ελληνική μεταγραφή Χάλλιου) είναι νεολογισμός που κυριολεκτικά σημαίνει στα κορεατικά "κύμα/ροή της Κορέας". Ως κορεατικό κύμα ορίζεται η έκρηξη στην παγκόσμια δημοτικότητα του κορεάτικου πολιτισμού από τη δεκαετία του 1990. Οδηγούμενο πρώτα από την εξάπλωση της κορεατικής ποπ και των τηλεοπτικών σειρών σε όλη την Ανατολική, τη Νότια και τη Νοτιοανατολική Ασία κατά τα αρχικά στάδια, το κορεατικό κύμα έχει εξελιχθεί από μια περφιερειακή εξέλιξη σε παγκόσμιο φαινόμενο, χάρη στο Διαδίκτυο και τα μέσα κοινωνικής δικτύωσης καθώς και λόγω της επιφόρτωσης βίντεο κορεατικής ποπ στο YouTube. Ενώ ορισμένες πηγές αποδίδουν τον όρο Χάλλιου ως παραλλαγή μιας ιαπωνικής φράσης χρησιμοποιώντας την κατάληξη ριου (流) ως πρόθεμα που αναφέρεται στο τρόπο, το στιλ και την ομάδα, η οποία πρωτοχρησιμοποιήθηκε από το Υπουργείο Πολιτισμού και Τουρισμού της Ν. Κορέας το 1999 όταν εξέδωσε ένα μουσικό δίσκο με κινεζικό τίτλο (韓流—Τραγούδι από την Κορέα), άλλες επιστημονικές πηγές αποδίδουν τη δημιουργία του όρου χανλίου (απλοποιημένα κινέζικα: 韩流, παραδοσιακά Κινέζικα: 韓流, πινγίν: Hánliú) που δημιουργήθηκε στην Κίνα για να περιγράψει το φαινόμενο της προβολής κορεατικών σειρών στη κινεζική τηλεόραση. Ο όρος χανλίου σημαίνει κορεατικό κύμα στα κινεζικά. Ο όρος υιοθετήθηκε από Κινεζικά μέσα ενημέρωσης όταν κάνουν αναφορά για την επιτυχία του νοτικορεατικού πολιτισμού στην Κίνα. Ο όρος επανεισήχθη στην Ιαπωνία ως χανριού ή κάνριου από την Asahi Shimbun, το 2001.
Οι ρίζες του κορεατικού κύματος ανάγονται στη δεκαετία του 1990. Από τις αρχές του 21ου αιώνα, η Νότια Κορέα έχει αναδειχθεί ως σημαντικός εξαγωγέας περιεχομένου λαϊκού πολιτισμού και τουρισμού, θέματα που έχουν αποτελέσει σημαντικό τμήμα της γρήγορα αναπτυσσόμενης κορεατικής οικονομίας. Η αυξανόμενη δημοτικότητα της κορεατικής λαϊκής κουλτούρας οδηγήθηκε τουλάχιστον εν μέρει λόγω της υποστήριξης των δημιουργικών βιομηχανιών από τη νοτιοκορεατική κυβέρνηση, μέσω επιδοτήσεων και χρηματοδότησης νεοφυών επιχειρήσεων, ως μια μορφή ήπιας δύναμης με το στόχο η Νότια Κορέα να γίνει ένας από τους κορυφαίους εξαγωγείς πολιτισμού, κατ'αναλογία με την Ιαπωνία και τη Βρετανία. Για σχεδόν ένα αιώνα ο κορυφαίος εξαγωγέας πολιτισμού είναι οι Ηνωμένες Πολιτείες. Το 2014, η κυβέρνηση της Νότιας Κορέας διέθετε το 1% του ετήσιου προϋπολογισμού της για τις πολιτιστικές βιομηχανίες και συγκέντρωσε ένα ταμείο 1 δισεκατομμυρίων ευρώ για την ενίσχυση του λαϊκού πολιτισμού. Καθώς ο αντίκτυπος της κορεατικής ποπ και των κορεατικών τηλεοπτικών σειρών (π.χ. Gangnam Style και Moon Embracing the Sun) άρχισε να αποκτά διεθνή αναγνώριση και φήμη, άρχισε να αναγνωρίζεται ότι η κορεατική κοινωνία είχε ισοδύναμο επίπεδο ανάπτυξης με τον Δυτικό κόσμο.
Η επιτυχία του κορεατικού κύματος εν μέρει οφείλεται στην ανάπτυξη υπηρεσιών κοινωνικής δικτύωσης και πλατφορμών κοινοποίησης βίντεο στο διαδίκτυο, επιτρέποντας στην κορεατική βιομηχανία της ψυχαγωγίας να διεισδύσει το περιεχόμενο της σε ένα μεγάλο παγκόσμιο κοινό. Οι κορεατικές σειρές απολαμβάνουν ευρεία διαθεσιμότητα στις υπηρεσίες αναμετάδοσης, οι οποίες προσφέρουν υπότιτλους σε πολλές γλώσσες. Πολλές κορεατικές σειρές έχουν προσαρμοστεί για τηλεοπτικούς σταθμούς σε όλο το κόσμο, και κάποια έχουν μεγάλη επίδραση σε άλλες χώρες. Οι κορεατικές τηλεοπτικές σειρές έχουν προσελκύσει τη προσοχή όλου του κόσμου για τη μόδα, το στυλ και τον πολιτισμό τους. Μέσω του ρόλου των μέσων κοινωνικής δικτύωσης στην προώθηση, διανομή και κατανάλωση της κορεατικής ψυχαγωγίας, ειδικά της κορεατικής ποπ, έχει υπάρξει μια παγκόσμια έκρηξη της δημοτικότητας της από τα μέσα της δεκαετίας του 2000.
Το κορεατικό κύμα έχει γίνει ισχυρό παγκόσμιο φαινόμενο από την αρχή του 21ου αιώνα. Έχει επηρεάσει σημαντικά τους σύγχρονους πολιτισμούς, τη μουσική βιομηχανία, τη βιομηχανία του κινηματογράφου, τη τηλεοπτική βιομηχανία και τις πτυχές της συμπεριφοράς των ανθρώπων σε όλο το κόσμο,    ενώ έχει συνδεθεί με μια αυξανόμενη προτίμηση για τη κορεατική γλώσσα και κουζίνα. Η εμφάνιση και η ένδυση στις κορεατικές σειρές και Κορέατες τραγουδιστές έχει επίσης γίνει δημοφιλής σε κάποιες χώρες. Επίσης η νοτιοκορεατική ψυχαγωγία έχει γίνει γνωστή και στη Βόρεια Κορέα, παρά τις απαγορεύσεις. Τον Δεκέμβριο του 2019 το κορεατικό κύμα οδηγούταν από μουσικά σχήματα όπως οι BTS και Blackpink, ακολουθούμενα από τις κορεατικές τηλεοπτικές σειρές.
Αντιπυρηνικά αντισώματα
Τα αντιπυρηνικά αντισώματα (ANAs, γνωστά και ως αντιγονικός πυρηνικός παράγοντας ή 'ANF) αποτελούν μια ετερογενή ομάδα αυτοαντισωμάτων που στρέφονται κατά διαφόρων αντιγονικών συστατικών του πυρήνα όπως του DNA, ιστονικών και μη πρωτεϊνών. Η δοκιμασία ΑΝΑ μετρά το ποσοστό των αυτοαντισωμάτων, τα οποία επιτίθενται στον ανθρώπινο ιστό σαν να ήταν ξένο υλικό. Παρουσιάζονται σε υψηλότερο από το φυσιολογικό ποσοστό σε αυτοάνοσες ασθένειες. Στο γενικό πληθυσμό, τα αυτοαντισώματα εμφανίζουν χαμηλούς τίτλους, αλλά σε ποσοστό περίπου 5% του πληθυσμού υπάρχει μια τάση προς αύξηση, από το οποίο περίπου το 2,5% έχει τελικά μια αυτοάνοση ασθένεια.
Ιστορία
Η μελέτη των αντιπυρηνικών αντισωμάτων άρχισε το 1948 όταν οι Hargraves et al ανακάλυψαν τα κύτταρα λύκου (LE κύτταρα) στο μυελό των οστών μιας άρρωστης με συστηματικό ερυθηματώδη λύκο (ΣΕΛ). Τα κύτταρα λύκου είναι λευκά αιμοσφαίρια που εμφανίζουν μία ομοιογενή μάζα στο κυτταρόπλασμα. Χρειάστηκε να γίνουν πολλά πειράματα για να εξακριβωθεί ότι η μάζα αυτή αποτελείται από συμπλέγματα αντιγόνου – αντισώματος (ανοσοσυμπλέγματα) στα οποία το αντιγόνο είναι δεοξυριβοζονουκλεοπρωτεΐνη. Με τη μέθοδο αυτή ο ορός που εξετάζεται επωάζεται με πυρήνες κυττάρων, σχηματίζονται τα ανοσοσυμπλέγματα και στη συνέχεια φαγοκυτταρώνονται από λευκοκύτταρα με τη βοήθεια του συμπληρώματος. Έτσι δημιουργείται η εικόνα των κυττάρων λύκου που χαρακτηρίζονται από την ύπαρξη των φαγοκυτταρομένων πυρήνων σαν μια ομοιογενής μάζα, βασεόφιλης χρώσης, στο κυτταρόπλασμα. Η δοκιμασία των LE κυττάρων είναι δύσκολη στην εκτέλεση της, η εκτίμηση της είναι υποκειμενική, δεν είναι ποσοτική μέθοδος, ούτε αρκετά ευαίσθητη και ειδική. Για πολλά χρόνια τα κύτταρα λύκου βοήθησαν στη διάγνωση του ΣΕΛ, αποτελώντας ένα από τα 11 διαγνωστικά κριτήρια της Αμερικανικής Ρευματολογικής Εταιρίας, σήμερα όμως τείνουν να εγκαταλειφθούν` καθώς αντικαθίστανται από μια πιο ευαίσθητη μέθοδο, την ανίχνευση αντιπυρηνικών αντισωμάτων (ΑΝΑ, antinuclear antibodies) με τη χρήση του έμμεσου ανοσοφθορισμού. Τη μέθοδο αυτή εισήγαγαν το 1957 συγχρόνως τρείς ερευνητές που δούλευαν ανεξάρτητα. Η εφαρμογή της έκανε εφικτή την ανίχνευση αντισωμάτων που αναγνωρίζουν ένα ευρύ φάσμα πυρηνικών αυτοαντιγόνων, συγχρόνως προσδιορίζοντας και τον τίτλο αυτών των αυτοαντισωμάτων.
Ταξινόμηση των ΑΝΑ
Τα αντιπυρηνικά αντισώματα είναι :
Η δοκιμασία ΑΝΑ
Γίνεται στον ορό του αίματος, το οποίο έχει παρθεί από φλέβα. Ο προσδιορισμός γίνεται των αυτοαντισωμάτων:
Με τη χρήση έμμεσου ανοσοφθορισμού (IFA) (ημιποσοτικός προσδιορισμός)
Η τεχνική της εξέτασης είναι απλή. Ένα υπόστρωμα κυττάρων επωάζεται με αραιωμένο δείγμα ορού αίματος. Τα αντιπυρηνικά αντισώματα θα συνδεθούν με τα αντιγόνα που αναγνωρίζουν. Αφού ξεπλυθεί η περίσσεια του ορού, το υπόστρωμα επωάζεται με αντιανθρωπίνη ανοσοσφαιρίνη, συνδεδεμένη με φθοριόχρωμα (π.χ. ισοθειοκυανούχο φλουορεσκεϊνη ή ροδαμίνη) αυτή, θα αναγνωρίσει την ανθρώπινη ανοσοσφαιρίνη. Η περίσσεια της συζευγμένης ανοσοσφαιρίνης ξεπλένεται και το υπόστρωμα εξετάζεται στο μικροσκόπιο φθορισμού. Η ύπαρξη φθορισμού θα αντανακλά έμμεσα την παρουσία αντιπυρηνικών αντισωμάτων. Σε περίπτωση θετικού αποτελέσματος κατά την αρχική αραίωση γίνεται τιτλοδότηση (διαδοχικές υποδιπλάσιες αραιώσεις μέχρι την τελευταία θετική), ενώ παράλληλα καταγράφονται όλοι οι τύποι φθορισμού που παρατηρήθηκαν.
Με ELISA (ποιοτικός προσδιορισμός)
Η μέθοδος αυτή περιλαμβάνει την αλληλεπίδραση των αντισωμάτων που υπάρχουν στο δείγμα του ορού με προπαρασκευασμένα αντιγόνα και την προσθήκη ενός αντισώματος που προσκολλάται σε αυτό το σύμπλοκο και προκαλεί μια αλλαγή χρώματος. Το αποτέλεσμα είναι μια τιμή οπτικής πυκνότητας (φωτομετρική κλίμακα) που διαβάζεται ως θετική, αρνητική ή διφορούμενη. Το εύρος τιμών αναφοράς για αντιπυρηνικά αντισώματα είναι αρνητικό με ELISA. Εάν η μέθοδος με την ELISA οδηγεί σε θετικό ή διφορούμενο εύρημα τότε το δείγμα τιτλοδοτείται χρησιμοποιώντας έμμεσο ανοσοφθορισμό ανιχνεύοντας επί των κυττάρων Hep-2 και οποιαδήποτε τιμή μικρότερη από ή ίση με αραίωση 1:40 (ή <1/0 IU) είναι αρνητική.
Με τη χρήση απλής ακτινωτής ανοσοδιάχυσης – RID (Radial ImmunoDiffution) - Μέθοδος Manhcini
Πρόκειται για μέθοδο ποσοτικής μέτρησης της συγκέντρωσης ενός αντιγόνου ή ενός αντισώματος σε κάποιο διάλυμα (ορό). Στην πρώτη περίπτωση, παρασκευάζεται πήκτωμα, στο οποίο ενσωματώνεται το αντίσωμα. Το υπό εξέταση διάλυμα του αντιγόνου τοποθετείται σε φρεάτιο που σχηματίζεται στο πήκτωμα. Έτσι, το αντιγόνο διαχέεται ακτινωτά γύρω από το φρεάτιο δημιουργώντας ομόκεντρους κύκλους βαθμιδωτής συγκέντρωσης. Στα σημεία που η συγκέντρωση του αντιγόνου θα βρεθεί σε σημείο ισορροπίας με την εντός του πηκτώματος σταθερή συγκέντρωση του αντισώματος, σχηματίζεται δακτύλιος καθίζησης, η διάμετρος του οποίου είναι ανάλογη της συγκέντρωσης του αντιγόνου στο διάλυμα. Η μέτρηση επιτυγχάνεται με τη σύγκριση της διαμέτρου του δακτυλίου με τις διαμέτρους των δακτυλίων προτύπων διαλυμάτων του αντιγόνου, που εξετάζονται παράλληλα. Για τη μέτρηση συγκέντρωσης αντισώματος, χρησιμοποιείται πήκτωμα, στο οποίο ενσωματώνεται το αντίστοιχο αντιγόνο.
Με διπλή ανοσοδιάχυση – GDD (Gradial ImmunoDiffution) - Μέθοδος Ouchterlony
Πρόκειται για ποιοτική μέθοδο με περιορισμένη ευαισθησία, που χρησιμοποιείται κυρίως για την αναγνώριση της ταυτότητας των αντιδράσεων αντιγόνων διαφόρων λοιμωδών παραγόντων με αντίσωμα γνωστής ειδικότητας. Αν σε δύο φρεάτια, δίπλα στο φρεάτιο του αντιορού, τοποθετηθούν διαλύματα δύο αντιγόνων, οι γραμμές ιζηματίνης που θα σχηματισθούν είναι ενδεικτικές της αντίδρασης του αντιορού με τους επιτόπους του ενός ή του άλλου ή κανενός από αυτά.
Ασθένειες που σχετίζονται
Φυσιολογικοί τίτλοι για τα αντιπυρηνικά αντισώματα θεωρούνται οι 1:40 ή και χαμηλότεροι. Υψηλοί τίτλοι είναι ενδεικτικοί για μια αυτοάνοση ασθένεια. Η παρουσία των ΑΝΑ στο αίμα μπορεί να οφείλεται σε: Αυξημένα επίπεδα ΑΝΑ μπορεί να παρατηθούν σε:
Ευαισθησία των μεθόδων
Ο έμμεσος ανοσοφθορισμός είναι μια απλή, ευαίσθητη αλλά και μη ειδική εξέταση. Αποτελεί την αρχική εξέταση ρουτίνας (screening test) για κάθε άρρωστο με υπόνοια ρευματικού νοσήματος. Ένα θετικό αποτέλεσμα θα οδηγήσει σε μια πιο ειδική έρευνα, ενώ στην αντίθετη περίπτωση ο περαιτέρω ανοσολογικός έλεγχος κρίνεται περιττός, εκτός και αν υπάρχουν ιδιαίτεροι λόγοι, όπως στον υποξύ δερματικό λύκο και την πολυμυοσίτιδα.
Παράγοντες που επηρεάζουν την ευαισθησία της μεθόδου (έμμεσος ανοσοφθορισμός)
Ανάμεσα στους πολλούς παράγοντες που επηρεάζουν την ευαισθησία της ανίχνευσης αντιπυρηνικών αντισωμάτων με τη μέθοδο του έμμεσου ανοσοθφορισμού συγκαταλέγονται:
Παραπομπές
Κατηγορία:Ανοσολογία Κατηγορία:Υγειονομικές διαγνωστικές εξετάσεις Κατηγορία:Αυτοάνοσες ασθένειες
Πρωτάθλημα Ε.Π.Σ. Αθηνών 1951-52
Το πρωτάθλημα της ΕΠΣ Αθηνών την περίοδο 1951-52 διεξήχθη σε τέσσερις κατηγορίες. Πρωταθλητής αναδείχθηκε ο Παναθηναϊκός αλλά δεν είχε την ευκαιρία να εκπροσωπήσει την ΕΠΣΑ στο πανελλήνιο πρωτάθλημα, διότι αυτό ματαιώθηκε λόγω υποχρεώσεων της εθνικής ομάδας.
Βαθμολογία Α1
* Την κανονική περίοδο ο Παναθηναϊκός είχε 24 βαθμούς αλλά στην τελική βαθμολογία η ΕΠΣΑ πρόσθεσε τους τρεις βαθμούς της χωρίς αγώνα νίκης του στο μπαράζ με την ΑΕΚ.
Αγώνας διαβάθμισης
Σύμφωνα με τον κανονισμό πρωταθλήματος, για την συμμετοχή στην Α1΄ κατηγορία της επόμενης σεζόν έδωσαν αγώνες διαβάθμισης η τελευταία ομάδα της Α1 με την πρωταθλήτρια Α2, δηλαδή ο Αστέρας Αθηνών με τον Έσπερο Καλιθέας. Επιβλήθηκε ο Αστέρας, ο οποίος παρέμεινε στην κατηγορία. Τα αποτελέσματα των δύο αγώνων ήταν:
Βαθμολογία Α2
* Στον αγώνα κατάταξης επικράτησε το Αιγάλεω με 4-2.
Αγώνας διαβάθμισης
Σύμφωνα με τον κανονισμό πρωταθλήματος έδωσαν αγώνες διαβάθμισης η τελευταία ομάδα της Α2 με την πρωταθλήτρια της Β΄, δηλαδή η Α.Ε. Νέας Ελβετίας με τον Εθνικό Αστέρα Καισαριανής. Επιβλήθηκε ο Εθνικός Αστέρας, ο οποίος ανέβηκε στην ανώτερη κατηγορία. Τα αποτελέσματα των αγώνων ήταν:
Βαθμολογία
1 Πρόκειται για τον «Α.Ο. Δάφνης» και όχι για τον Π.Α.Ο. Αγίου Δημητρίου. Ο Δήμος Δάφνης λεγόταν τότε «Δήμος Αγ. Δημητρίου», από όπου και η ονομασία της ομάδας.
Αγώνας διαβάθμισης
Σύμφωνα με τον κανονισμό πρωταθλήματος, για την συμμετοχή στην Β΄ κατηγορία της επόμενης σεζόν έδωσαν αγώνες διαβάθμισης η τελευταία ομάδα της Β΄ με την πρωταθλήτρια της Γ΄, δηλαδή ο Α.Ο. Ζωγράφου με την Ολυμπιάδα Αιγάλεω. Επικράτησε η Ολυμπιάδα, η οποία ανέβηκε κατηγορία. Τελικά, παρέμεινε και ο Α.Ο. Ζωγράφου για να συμπληρωθούν οι 20 ομάδες, διότι η ομάδα της Α.Ε. Νέας Ελβετίας που είχε υποβιβαστεί από την Α2 συγχωνεύτηκε με τον Αθηναϊκό. Τα αποτελέσματα:
Πηγές
Κατηγορία:Ε.Π.Σ. Αθηνών Κατηγορία:Εγχώρια ποδοσφαιρικά πρωταθλήματα 1951-1952
1371
Θάνατοι
Κατηγορία:Έτη
Αεροδρόμιο Τυμπακίου
Το Αεροδρόμιο Τυμπακίου  (συντομογραφία ICAO : LG54 ) είναι στρατιωτικό αεροδρόμιο στο Τυμπάκι του νομού Ηρακλείου, στην Κρήτη. Έχει χρησιμοποιηθεί επίσης για αγώνες αλλά ανήκει στην Πολεμική Αεροπορία. Η 138 Σμηναρχία Μάχης της Πολεμικής Αεροπορίας είχε ως βάση της το αεροδρόμιο, προτού μεταφερθεί στο Ηράκλειο. Το αεροδρόμιο επίσης διαθέτει αεροβοήθημα τύπου TACAN για τα αεροσκάφη. Ο κύριος διάδρομος, 02/20, έχει μήκος 2713 μέτρα (8900 πόδια). Διέθετε ακόμη έναν διάδρομο διεύθυνσης 16/34 ο οποίος πλέον είναι κλειστός. Στο αεροδρόμιο δραστηριοποιείται η Αερολέσχη Ηρακλείου "Τάλως".
Εξωτερικοί σύνδεσμοι
Κατηγορία:Στρατιωτικά αεροδρόμια στην Ελλάδα Κατηγορία:Νομός Ηρακλείου
1372
Θάνατοι
Κατηγορία:Έτη
Νταλαρίκ
Το Νταλαρίκ (αρμενικά: Դալարիկ, έως το 1965 γνωστό ως Μασταρά ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 4,163 κατοίκους.
Παραπομπές
Κατηγορία:Αγροτικές κοινότητες του Αρμαβίρ
2820 Ιίσαλμι
Ο Ιίσαλμι (Iisalmi) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1942 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από την ομώνυμη πόλη και δήμο της Φινλανδίας.
Φυσικά χαρακτηριστικά
Τα φυσικά χαρακτηριστικά του Ιίσαλμι είναι άγνωστα.
Εξωτερικοί σύνδεσμοι-πηγές
Ιισαλμι
Ενωμένη Αντιπολίτευση
Η Ενωμένη Αντιπολίτευση (μερικές φορές ονομάζεται η από κοινού Αντιπολίτευση) ήταν μια ομάδα που σχηματίστηκε στο Πανενωσιακό Κομμουνιστικό Κόμμα (Μπολσεβίκοι) το 1926 από τους Λέοντα Τρότσκι, Λεβ Κάμενεφ και Γκριγκόρι Ζινόβιεφ ενάντια στον Ιωσήφ Στάλιν. Ζητούσε, ανάμεσα σε άλλα, μεγαλύτερη ελευθερία έκφρασης μέσα στο Κόμμα (στην πραγματικότητα, άρση της Απαγόρευσης των Φραξιών που επιβλήθηκε από τον Λένιν ως προσωρινό μέτρο το 1921) και λιγότερη γραφειοκρατία. Μέχρι αυτή την στιγμή, οι υποστηρικτές του Στάλιν είχαν ήδη ψηφίσει την έξοδο του Τρότσκι από το Πολιτμπιρό.
Η ομαδοποίηση προτάθηκε από την Ομάδα των 15, μια μικρή φράξια γύρω από τον Βλαντιμίρ Σμιρνόφ, που υποστήριζε ότι η Σοβιετική Ένωση δεν ήταν πια εργατικό κράτος. Ένωσαν την Αριστερή Αντιπολίτευση του Τρότσκι και την Αντιπολίτευση Ζινόβιεφ του 1925. Προσχώρησαν επίσης πολλοί πρώην υποστηρικτές της Εργατικής Αντιπολίτευσης.
Η ομάδα του Σμιρνόφ σύντομα έφυγε, λόγω διαφορών μεταξύ αυτών και των υποστηρικτών των Κάμενεφ και Ζινόβιεφ. Πολλοί από την ομάδα Κάμενεφ και Ζινόβιεφ, καθώς επίσης και οι περισσότεροι από την ομάδα της Εργατικής Αντιπολίτευσης είχαν φύγει μέχρι το μέσον του 1927, δίνοντας υποστήριξη στον Στάλιν.
Τον Νοέμβριο του 1927 η Ενωμένη Αντιπολίτευση έκανε διαδήλωση στην Ερυθρά Πλατεία της Μόσχας, μαζί με την χήρα του Λένιν, Κρούπσκαγια. Ωστόσο, η Αντιπολίτευση δεν ήταν σε θέση να κερδίσει την υποστήριξη περισσότερων από μια μικρή μειοψηφία του κόμματος, και διαγράφηκαν τον Δεκέμβριο του 1927 για σύσταση φράξιας. Ο Τρότσκι σχημάτισε την Διεθνή Αριστερή Αντιπολίτευση με τους υπόλοιπους υποστηρικτές, και η Ομάδα των 15 συνέχισε επίσης την αντιπολίτευσή της. Οι υποστηρικτές αυτών των ομάδων σύντομα εξορίστηκαν ή φυλακίστηκαν, και μέχρι το 1940, οι περισσότεροι πρώην υποστηρικτές της Ενωμένης Αντιπολίτευσης, είτε την είχαν αποκηρύξει είτε όχι, εκτελέστηκαν με διαταγές του Στάλιν.
Παρά τις διάφορες προσπάθειες συμφιλίωσης, η Διεθνής Αριστερή Αντιπολίτευση και η Ομάδα των 15 δεν μπόρεσαν να συμφωνήσουν σε μια περαιτέρω πλατφόρμα.
Δείτε επίσης
Κατηγορία:Πολιτική της Σοβιετικής Ένωσης
Ρασαμπάλι
Το Ρασαμπάλι (Όντια: ରସାବଳି, IAST: rasābaḷi) είναι  γλυκό πιάτο από την Οντίσα στην Ινδία. Το Ρασαμπάλι προσφέρεται στον Μπαλαντεβτζιού, και προέρχεται από το ναό Μπαλαντεβτζιού της Κεντραπάρα. Είναι ένα από τα Τσαπάνα μπόγκα του ναού Τζαγκανάθ.
Αποτελείται από βαθιά τηγανητά πεπλατυσμένα καστανοκόκκινα μπιφτέκια από τσχένα (τυρί του αγρότη), που είναι εμποτισμένο με συμπυκνωμένο, ζαχαρούχο γάλα (ράμπρι). Η επιπέδωση του τσχένα σε μπιφτέκια μεγέθους φοίνικα γίνεται προκειμένου να τους επιτραπεί να απορροφήσουν το γάλα πιο εύκολα. Το πηγμένο γάλα επίσης συνήθως καρυκεύεται ελαφρά με θρυμματισμένο κάρδαμο.
Εξωτερικοί σύνδεσμοι
Κατηγορία:Τρόφιμα με βάση το τυρί Κατηγορία:Κουζίνα των Όντια
Παντολέων Θεολόγος
Ο Παντολέων Θεολόγος υπήρξε μεγάλος Έλληνας εθνικός ευεργέτης του 19ου αιώνα.
Βιογραφικά στοιχεία
Γεννήθηκε στην Φιλαδέλφεια της Μικράς Ασίας. Νεότατος εγκαταστάθηκε στην Αγγλία, και ασχολήθηκε με το εμπόριο. Συνεργάστηκε με τους αδελφούς του και βοήθησε σημαντικά στην εμπορική επιτυχία του εμπορικού Οίκου Θεολόγου.
Επέστρεψε στην Ελλάδα και εγκαταστάθηκε μεγαλοπρεπώς στην Αθήνα. Ευεργέτησε εν ζωή πολλές φορές την πατρίδα του, και τελικά κληροδότησε όλη του την περιουσία προς όφελος όλων των ευεργετικών ιδρυμάτων της Ελλάδας.
Απεβίωσε στην Αθήνα στις 14 Οκτωβρίου 1890.
Ιάκωβος Δ΄ Κρίσπος
Ο Ιάκωβος Δ' Κρίσπος (Ιταλικά ː Giacomo IV Crispo, 1520 - 1576) ήταν ο τελευταίος Βενετός Δούκας του Αρχιπελάγους (1564 - 1566).
Εξορία και Δ΄ Βενετοτουρκικός πόλεμος
Ο Σελίμ Β΄ παραχώρησε το δουκάτο στον ευνοούμενό του, τον Εβραίο από την Πορτογαλία Ιωσήφ Νάζη. Ο Ιωσήφ Νάζη δεν επισκέφθηκε ποτέ τα νησιά, καθώς είχε μεγάλες δουλειές στην Κωνσταντινούπολη: κατέσχε γαλλικά πλοία στην Αλεξάνδρεια και παρότρυνε τον Σελήμ Β' να καταλάβει την Κύπρο για να εμπορεύεται ο Νάζη το κυπριακό κρασί. Οι κάτοικοι, βλέποντας πως ο Εβραίος δούκας είναι χειρότερος από τον Ιάκωβο, ζήτησαν την επαναφορά του. Ο Σελίμ Β' τον ελευθέρωσε, αλλά δεν του απέδωσε τους τίτλους του, έτσι ο Ιάκωβος έφυγε στη Ρώμη και έπειτα στη Βενετία, όπου ζητούσε βοήθεια. Ο πάπας Πίος Ε΄ και ο δόγης συγκινήθηκαν και τον διευκόλυναν να έχει μια αξιοπρεπή διαμονή.
Κατά τον Δ΄ Βενετοτουρκικό πόλεμο, ο βενετικός στόλος απεκατέστησε τον Ιάκωβο ως δούκα της Νάξου και το Νικολό Γκοζαντίνι ως κύριο της Σίφνου. Ο δούκας συμμετείχε στη ναυμαχία της Ναυπάκτου ηγούμενος 500 ανδρών. Όμως ο Μαχμούτ πασάς ανακατέλαβε τη Νάξο. Ο Ιάκωβος Δ΄ πρότεινε να παραχωρήσει τις κτήσεις του στη Βενετία με αντάλλαγμα τη βοήθειά της να ανακτήσει τη θέση του, αλλά το 1573 η Βενετία υπέγραψε ταπεινωτική συνθήκη με τον σουλτάνο.
Ο επίλογος του δουκάτου της Νάξου
Ο νέος σουλτάνος Μουράτ Γ' είχε μητέρα τη Σεσίλια Βενιέρ, εγγονή της Φιορέντσας Σομμαρίπατης Πάρου, έτσι ο Ιάκωβος επισκέφθηκε την Κωνσταντινούπολη το 1575. Όμως η μητέρα του σουλτάνου δεν κατάφερε να αποσπάσει εύνοια για τον έκπτωτο δούκα, που απεβίωσε στο Πέρα το επόμενο έτος και ετάφη στην εκεί Λατινική εκκλησία. Ο Ιωσήφ Νάζη απεβίωσε από λιθοβολισμό το 1579· ήταν ο τελευταίος δούκας της Νάξου. Έμειναν μόνο οι Γκοζαντίνι στη Σίφνο και στο κάστρο του Ακρωτηριού της Σαντορίνης, από τότε που αποκαταστάθηκαν το 1571, ίσως διότι δεν τους θεώρησαν απειλή οι Τούρκοι. Το 1607 ο Άγγελος Γκοζαντίνι υποδέχθηκε τον Βενετικό στόλο και το 1617 η μικρή επικράτειά του συγχωνεύθηκε με την υπόλοιπη Οθωμανική αυτοκρατορία. Απόγονοι των Λατίνων ευγενών υπάρχουν ακόμη στις Κυκλάδες με εξελληνισμένα ονόματα.
Οικογένεια
Μη τη σύζυγό του Καντιάνα Σομμαρίπα είχε 6 παιδιά με πρωτότοκο τον:
Στιμπικονίτης
Εμφάνιση, παραγενέσεις
Σχηματίζεται συχνά ως προϊόν εξαλλοίωσης (οξείδωσης) άλλων υδροθερμικά σχηματισμένων αντιμονιούχων ορυκτών, κυρίως αντιμονίτη, Sb2S3, τον οποίο αντικαθιστά καθ' ολοκληρίαν, σχηματίζοντας ψευδόμορφους κρυστάλλους, οι οποίοι γίνονται αντικείμενα συλλογής από συλλέκτες ορυκτών. Οι ψευδόμορφοι του στιμπικονίτη ξεχωρίζουν από τους πραγματικούς κρυστάλλους μόνο λόγω της γαιώδους υφής τους. Η οξείδωση αυτή επηρεάζει το αντιμόνιο, το οποίο στον αντιμονίτη έχει αριθμό οξείδωσης +3, ενώ στον στιμπικονίτη μέρος του αποκτά αριθμό οξείδωσης +5.
Σχετίζεται με αντιμονίτη και ορισμένα ιδιαίτερα σπάνια ορυκτά, όπως ο βαλεντινίτης, ο κερμεσίτης, ο θερβαντίτης αλλά και συχνά με αυτοφυές αντιμόνιο.
Είναι πολύ κοινό ορυκτό και απαντά σε όλες σχεδόν τις αντιμονιούχες αποθέσεις. Ορισμένες εμφανίσεις με αξιόλογους ψευδόμορφους κρυστάλλους είναι στην επαρχία Zamora στην Ισπανία, στο Μέλανα Δρυμό στη Γερμανία, την περιοχή Σονόρα του Μεξικού (Tierras Prietas, San Luis Potosi και El Antimonio), το Κεμπέκ του Καναδά, τις ΗΠΑ (Πολιτείες Νεβάδα, Γιούτα, Αϊντάχο, Καλιφόρνια) και την Κιργιζία.
Στην Ελλάδα ανευρίσκεται στα μεταλλεία Λαυρίου - περιοχή "Πλάκα" - και στην περιοχή "Δοκός" του Νομού Ροδόπης κοντά στην Κομοτηνή.
Σημειώσεις
Στιμπικονιτης
Προπενυλοβενζόλιο
Το προπενυλοβενζόλιο ή 1-φαινυλοπροπένιο ή β-μεθυλοστυρένιο (BMS: B-MethylStyrene, σε δύο γεωμετρικά ισομερή) ανήκει στην οικογένεια των αρωματικών υδρογονανθράκων. Είναι ένα άχρωμο ελαιώδες υγρό.
Καταλυτική αφυδρογόνωση προπυλοβενζολίου
Αυτή είναι η κύρια βιομηχανική εφαρμογή του προπυλοβενζολίου, από την οποία παράγεται κυρίως προπενυλοβενζόλιο:
Μεθοδος Fittιng
Από φαινυλαλογονίδιο και 1-αλοπροπένιο - Μεθοδος Fittιng :
Μέθοδος Grignard
Από φαινυλαλογονίδιο και 1-αλοπροπένιο – Μέθοδος Grignard :
Μέθοδος Friedel-Crafts
Με προπενυλίωση κατά Friedel-Crafts ::
Με αφυδάτωση αλκοόλης
Με ενδομοριακή αφυδάτωση 1-φαινυλο-1-προπανόλης παράγεται προπενυλοβενζόλιο. Η αντίδραση ευνοείται σε σχετικά υψηλές θερμοκρασίες, >150 °C. Σε χαμηλότερες ευνοείται η διαμοριακή αφυδάτωση που δίνει 1-φαινυλο-1-(1'-φαινυλοπροποξυ)προπάνιο, ενώ χωρίς καθόλου θέρμανση παράγεται o όξινος θειικός (1-φαινυλοπροπυλ)εστέρας (CH3CH2CH(Ph)OSO3H), που αποτελεί την ενδιάμεση ένωση για τις αφυδατώσεις. :
Πηγές
Κατηγορία:Αρένια Κατηγορία:C9
Υποσπαδίας
Ο υποσπαδίας είναι μία σχετικά συχνή ανωμαλία, που χαρακτηρίζεται από την έκτοπη εκβολή του έξω στομίου της ουρήθρας σε οποιοδήποτε σημείο της κάτω επιφάνειας του πέους αντί της κορυφής της βαλάνου. Ανάλογα διακρίνουμε τρεις κύριες μορφές: Επίσης, σπανιότερα, εμφανίζεται και οσχεϊκός ή περινεϊκός υποσπαδίας. Το 80% των περιπτώσεων αφορά τις τρεις πρώτες μορφές υποσπαδία. Εκτός από την έκτοπη εκβολή της ουρήθρας, συνήθως συνυπάρχει και γωνίωση του πέους (η οποία γίνεται εύκολα αντιληπτή όταν αυτό είναι σε στύση) καθώς και έλλειψη συνένωσης της ακροποσθίας κατά την κοιλιακή της επιφάνεια. Όλες οι περιπτώσεις διορθώνονται με χειρουργική επέμβαση, αλλά στις περιπτώσεις χαμηλού πεϊκού υποσπαδία, μπορεί να απαιτηθούν δύο ή και περισσότερες επεμβάσεις.
Παραπομπές
Κατηγορία:Ανδρολογικές παθήσεις
Hymne Cherifien
Οι στίχοι στα αραβικά
منبت الأحرار * مشرق الأنوار
منتدى السؤدد وحماه
دمت منتداه
وحماه
عشت في الأوطان * للعلى عنوان
ملء كل جنان * ذكرى كل لسان
بالروح * بالجسد
هب فتاك
لبي نداك
هواك ثار نور ونار
اخوتي هيا * للعلى سعيا
ننشد الدنيا * أنا هنا نحيا
الله
الوطن الملك
Μετάφραση στα ελληνικά
Πηγή της ελευθερίας
Πηγή του φωτός
Όπου συνυπάρχουν εθνική κυριαρχία και ασφάλεια
Ασφάλεια και εθνική κυριαρχία
μακάρι να βρίσκεστε μαζί για πάντα!
Έζησες ανάμεσα σε έθνη